જમાલપુર પગથિયા પાસે રહેતા ફિરોઝ ખાન પઠાણ (ખાન સાઈકલવાળા) અને યુસુફ (હાજુ બાવા)ના જૂથ વચ્ચે કોઈ મુદ્દે છેલ્લા કેટલાક દિવસોથી તકરાર ચાલી રહી છે. બુધવારે સાંજે બન્ને પક્ષ વચ્ચે બોલાચાલી અને મારમારી થઈ હતી. આ સમયે સ્થાનિક લોકોએ વચ્ચે પડીને સમગ્ર મામલો થાળે પાડ્યો હતો. બીજી તરફ ઘટનાની જાણ થઈ હોવા છતાં ગાયકવાડ હવેલી પોલીસે યોગ્ય કાર્યવાહી નહીં કરતાં બન્ને પક્ષના લોકો વધુ ઉગ્ર બન્યા હતા.